Historické múzeum (Batak)

Historické múzeum v Bataku () je budova múzea venujúcemu sa dejinám Bataku a okolia v centrálnej časti mesta Batak v Pazardžickej oblasti v južnom Bulharsku. Nachádza sa na námestí, kde stoja aj dva najvýznamnejšie z batackých chrámov a to chrám-kostnica svätej Nedele a chrám Zosnutia Bohorodičky.opoznai.bg

 Charakteristika 
Múzeum otvorené v roku 1956 sa venuje histórii Bataku od staroveku, cez stredovek, epochu Bulharského národného obrodenia a udalosti Aprílového povstania v roku 1876 až po najnovšie bulharské dejiny. Expozičné priestory zaberajú 900m². Múzeum venuje najviac pozornosti najmä udalostiam Aprílového povstania, rozsiahle sú však všetky expozície a múzeum disponuje veľkým množstvom výstavného materiálu.museumbatak.com Najvzácnejšími exponátmi múzea sú predovšetkým autentické predmety z obdobia Aprílového povstania a Rusko-tureckej vojny (1877 - 1878) ako aj rôzne archeologické nálezy.opoznai.bg

Dôležitou súčasťou múzea sú dve veľké pamätné dosky, jedna s menami obetí Batackého masakru, ktorý nasledoval po potlačení Aprílového povstania v roku 1876 a druhá s menami obyvateľov Bataku, ktorí zahynuli počas vojen v prvej polovici 20. storočia. V múzeu sa nachádza aj podzemná krypta, ktorá je pamätným miestom venovaným Batačanom, ktorí zahynuli v partizánskych protifašistických bojoch v rokoch 1941 - 1944.museumbatak.com

Pod správu múzea patria aj Balinovov dom (), ktorý slúži ako etnografické múzeum, Šarovov dom () slúžiaci ako umelecká galéria a historický chrám-kostnica svätej Nedele.museumbatak.com

 Galéria 

 Referencie 

Kategória:Stavby v Bataku
Kategória:Múzeá v Bulharsku
Kategória:Kultúrne pamiatky v Bulharsku
Kategória:Historické múzeá